open-index/open-wikipedia-markdown huggingface dataset:
जूजुत्सु

right|thumb|300px|जापान के एक कृषि विद्यालय में सन् १९२० में जूजुत्सु का प्रशिक्षण

**जूजुत्सु** (/dʒuːˈdʒʌtsuː/; जापानी : 柔術) जापान की एक सैन्य कला (martial art) है। यह शस्त्र तथा कवच धारण किए हुए शत्रु से बिना हथियार पास से लड़कर पराजित करने की विद्या है। 

जैसे भारत में कुश्ती और यूरोप में मुक्केबाजी की प्रथा है वैसे ही जापान में जू-जुत्सु की प्रथा है। जू जुत्सु जाननेवाले को अपने बचाव के लिये किसी हथियार की आवश्यकता नहीं पड़ती, बल्कि वह निहत्था अपने से कहीं अधिक शक्तिशाली आदमी को बेबस कर सकता है और उसके सामने चाकू और तलवार भी काम नहीं देते।

जू-जुत्सु में कुशलता प्राप्त करने के लिये वर्षों परिश्रम करना पड़ता है। सीखने वालों को आदमी की शारीरिक बनावट खूब अच्छी तरह समझाई जाती है, उसे विशेषतया बताया जाता है कि आदमी की तंत्रिकाएँ (nerves) किस किस जगह सबसे अधिक अरक्षित होती है जहाँ चोट लगने से बिजली का सा धक्का लगता है और कुछ देर के लिये आदमी शक्तिहीन हो जाता है; जैसे केहुनी के पीछे की नस या पेट के ऊपरी भाग 'सौर चक्र' (solar plexus) चोट लगने से कुछ समय के लिये साँस बंद हो जाती है और मनुष्य किसी काम का नहीं रह जाता। यह भी बताया जाता है कि कौन जोड़ कमजोर है या हाथ और पैर को कैसे मोड़ा जाय कि वे उतर जायँ या टूट जायँ। जू-जुत्सू जाननेवाला कभी हमला करनेवाले के झोंक को नहीं रोकता बल्कि उसको आने देता है और अचानक आक्रमणकारी को ऐसे मोड़ देता है कि उसकी शक्ति उसी के विरुद्ध चली जाती है। अपने ऊपर झपटनेवाले को वह रोकेगा नहीं, बल्कि उसको और धक्का देकर ऐसा टेढ़ा गिराएगा कि उसका हाथ उतर जाय या गरदन में मोच आ जाय।

जू-जुत्सु लड़नेवाले हाथ खुला रखते हैं। उनके हाथ के नीचे का भाग लोहे की तरह कठोर होता है। यह अगर कंठमणि (Adam's apple) पर लग जाय तो आदमी बेहोश हो जाता है और कलाई पर लग जाय तो कलाई उतर जाती है।

जू-जुत्सु पहले चीन में शुरू हुआ। लामा भिक्षुओं ने अपने बचाव के लिये इसका आष्विकार किया। चीन से यह कला जापान पहुँची और वहाँ बहुत ही लोकप्रिय हुई। प्रारंभ में यह गुप्तकला रही और केवल उच्च घराने वाले ही इसे जानते थे। आज कल जापान में जू-जुत्सु गुप्त कला नहीं है। जापानी स्कूलों और व्यायाम शालाओं में अब इसकी शिक्षा सर्वसाधारण को दी जाती है। २०वीं सदी में यह कला यूरोप एवं अमरीका पहुँची जहाँ इसे बहुत पसंद किया गया और इसके प्रशिक्षण के केंद्र खोले गए।

प्रशिक्षण अथवा अभ्यास की लड़ाई में हाथ पैर टूटने का अवसर नहीं आता। जब लड़नेवाला अनुभव करता है कि वह फँस गया और अधिक शक्ति लगाने से हाथ पैर टूटने का भय है, तो वह पृथ्वी पर हाथ या पैर मारता है, जिसका अर्थ होता है कि वह हार गया। अत: लड़ाई समाप्त कर दी जाती है।

श्रेणी:सैन्य कला
लाल कुर्ती आन्दोलन

[thumb|230px|[ख़ान अब्दुल ग़फ़्फ़ार ख़ान (बायीं ओर) महात्मा गांधी (दायीं ओर) के साथ (1940 का चित्र)]]
**लाल कुर्ती आन्दोलन** भारत में पश्चिमोत्तर सीमान्त प्रान्त में ख़ान अब्दुल ग़फ़्फ़ार ख़ान द्वारा भारतीय राष्ट्रीय कांग्रेस के समर्थन में **ख़ुदाई ख़िदमतगार** के नाम से चलाया गया एक ऐतिहासिक आन्दोलन था। "ख़ुदाई ख़िदमतगार" एक पश्तो शब्द है जिसका हिन्दी में अर्थ होता है "ईश्वर की बनाईं हुई विश्व के सेवक"।
## प्रकृति
ख़ान अब्दुल ग़फ़्फ़ार ख़ान एक पख्तून थे जो महात्मा गांधी के अहिंसक सिद्धान्तों के बहुत बड़े प्रशंसक थे। वे काँग्रेस को सीमान्त क्षेत्र में अंग्रेज़ी शासन के विरुद्ध अपनी शिकायतों पर बल देने का एक रास्ता मानते थे। उन्हें सीमान्त गान्धी भी कहा जाता था। उनके अनुयायी अहिंसा के प्रति बचनबद्ध थे और उन्हें अपनी कमीजों के लाल रंग के कारण लाल कुर्ती का लोकप्रिय नाम मिला। बताया जाता है कि स्कूली शिक्षा के दौरान फिल्म अभिनेता ए के हंगल भी फ़्रंटियर गान्धी यानी ख़ान अब्दुल ग़फ़्फ़ार ख़ान के नेतृत्व में चल रहे लाल कुर्ती आन्दोलन से जुड़ गये थे।

## इतिहास
thumb|right|250px|लाल कुर्ती संगठन का एक ऐतिहासिक चित्र
1929 में भारतीय राष्ट्रीय कांग्रेस की एक सभा में शामिल होने के बाद ख़ान अब्दुल ग़फ़्फ़ार ख़ान ने ख़ुदाई ख़िदमतगार की स्थापना की और पख़्तूनों के बीच लाल कुर्ती आंदोलन का आह्वान किया। विद्रोह के आरोप में उनकी पहली गिरफ्तारी 3 वर्ष के लिए हुई थी। उसके बाद उन्हें यातनाओं की झेलने की आदत सी पड़ गई। जेल से बाहर आकर उन्होंने पठानों को राष्ट्रीय आन्दोलन से जोड़ने के लिए 'ख़ुदाई ख़िदमतग़ार' नामक संस्था की स्थापना की और अपने आन्दोलनों को और भी तेज़ कर दिया।

1937 में नये भारत सरकार अधिनियम के अन्तर्गत कराये गए चुनावों में लाल कुर्ती वालों के समर्थन से काँग्रेस पार्टी को बहुमत मिला और उसने गफ्फार खान के भाई खान साहब के नेतृत्व में मन्त्रिमण्डल बनाया जो बीच का थोड़ा अन्तराल छोड़कर 1947 में भारत विभाजन तक काम करता रहा। इसी वर्ष सीमान्त प्रान्त को भारत और पाकिस्तान में से एक में विलय का चुनाव करना पड़ा। उसने जनमत संग्रह के माध्यम से पाकिस्तान में विलय का विकल्प चुना।

## परिणति
ख़ान अब्दुल ग़फ़्फ़ार ख़ान ने तब पाकिस्तान और अफगानिस्तान के सीमान्त जिलों को मिलाकर एक स्वतन्त्र पख्तून देश (पख्तूनिस्तान) की अवधारणा की वकालत की। पाकिस्तान सरकार ने इस आन्दोलन और लाल कुर्ती (पोशाक), दोनों का दमन कर दिया।

## विरासत
हाल के वर्षों में भारत में खुदाई खिदमतगार को फिर से जीवित करने का प्रयास किया गया है. खान अब्दुल गफ्फार खान के एक अनुयायी फैसल खान ने संगठन  की इकाइयां देश के कई राज्यों में स्थापित कर, युवाओं को धार्मिक सौहाद्र से रहने, जनसेवा करने एवं सीमान्त गांधी के विचारों के ओर ले जाने के लिए कोशिश की है। 

## इन्हें भी देखें
* पठानवाली
* पश्तो भाषा
* ख़ैबर-पख़्तूनख़्वा
## सन्दर्भ

## बाहरी कड़ियाँ
*अंग्रेजों के विरुद्ध स्वतन्त्रता आन्दोलन
*बादशाह खान के संगठन का भारत में फिर से उदय 
*आई बी एन लाइव खबर: कितने पाकिस्तान ?
*खुदाई खिदमतगार इक्कीसवीं सदी में  

श्रेणी:अफ़्गानिस्तान की जातियाँ
श्रेणी:पाकिस्तान की जातियाँ
श्रेणी:भारत की मानव जातियाँ
श्रेणी:भारत का इतिहास
श्रेणी:भारतीय स्वतन्त्रता संग्राम
वी॰ एस॰ रमादेवी

**वी॰ एस॰ रमादेवी** (जन्म 15 जनवरी 1934 – 17 अप्रैल 2013) एमए, एलएलएम, 26 नवम्बर 1990 से 11 दिसंबर 1990तक भारत की मुख्य चुनाव आयुक्त रहीं। वो प्रथम महिला थी जिन्होंने भारत के मुख्य चुनाव आयुक्त का पदभार सम्भाला। उनके बाद टी एन शेषन मुख्य चुनाव आयुक्त बने।

## करियर
रमादेवी का जन्म १५ जनवरी १९३४ (जो पोंगल का दिन था) को भारतीय राज्य आन्ध्र प्रदेश के पश्चिमी गोदावरी जिले के चेब्रोलु में हुआ। उन्होंने एलूरू से शिक्षा प्राप्त की। एमए और एलएलबी करने के बाद उन्होंने आंध्र प्रदेश उच्च न्यायालय में अपने आप को वकील के रूप में पंजीकृत करवाया। वो २६ जुलाई १९९७ से १ दिसम्बर १९९९ तक हिमाचल प्रदेश की राज्यपाल रही और २ दिसम्बर १९९९ से २० अगस्त २००२ तक कर्नाटक की राज्यपाल रहीं।

17 अप्रैल 2013 को उनका एचएसाअर ले-आउट बंगलौर स्थित अपने निवास पर निधन हो गया।

## सन्दर्भ

## बाहरी कड़ियाँ
* कर्नाटक के राज्यपाल की जीवनी वेबसाइट (Biography at Governor of Karnataka website) 

श्रेणी:1934 में जन्मे लोग
श्रेणी:२०१३ में निधन
श्रेणी:भारत के मुख्य चुनाव आयुक्त
श्रेणी:कर्नाटक के राज्यपाल
श्रेणी:हिमाचल प्रदेश के राज्यपाल
श्रेणी:भारतीय सिविल सेवक
हिन्दुस्तान शिपयार्ड लिमिटेड

right|thumb|300px|हिन्दुस्तान शिपयार्ड की एक झलक
**हिन्दुस्तान शिपयार्ड लिमिटेड** (HSL) भारत का एक पोत प्रांगण (shipyard) है जो विशाखापत्तनम में स्थित है।

## इतिहास
सिंधिया शिपयार्ड के रूप में स्थापित, यह उद्योगपति वालचंद हीराचंद द्वारा सिंधिया स्टीम नेविगेशन कंपनी लिमिटेड के एक हिस्से के रूप में बनाया गया था। वालचंद ने विशाखापत्तनम को यार्ड के निर्माण के लिए एक उपयुक्त स्थान के रूप में चुना और नवंबर 1940 में भूमि पर कब्जा कर लिया। [6] शिपयार्ड की आधारशिला 21 जून 1941 को डॉ. राजेंद्र प्रसाद द्वारा रखी गई थी, जो उस समय कांग्रेस के कार्यवाहक अध्यक्ष थे।

आजादी के बाद भारत में पूरी तरह से बनने वाला पहला जहाज सिंधिया शिपयार्ड में बनाया गया था और इसका नाम जल उषा रखा गया था। इसे 1948 में जवाहरलाल नेहरू द्वारा एक समारोह में लॉन्च किया गया था, जहां सेठ वालचंद हीराचंद, स्वर्गीय नरोत्तम मोरारजी और सिंधिया शिपयार्ड के सहयोगी तुलसीदास किलाचंद के परिवार अन्य गणमान्य व्यक्तियों और उद्योगपतियों के साथ मौजूद थे।

1953 में वालचंद की मृत्यु हो गई, और सिंधिया शिपयार्ड संस्थापकों के निकट संबंधी के अधीन सफलतापूर्वक संचालित होता रहा। हालाँकि, 1961 में शिपयार्ड का राष्ट्रीयकरण कर दिया गया और इसका नाम बदलकर हिंदुस्तान शिपयार्ड लिमिटेड (HSL) कर दिया गया।

2010 में, एचएसएल को जहाजरानी मंत्रालय से रक्षा मंत्रालय में स्थानांतरित कर दिया गया था। यार्ड ने परमाणु ऊर्जा से चलने वाली अरिहंत श्रेणी की पनडुब्बी के विकास में महत्वपूर्ण भूमिका निभाई।

## बाहरी कड़ियाँ
*'''हिन्दुस्तान शिपयार्ड लिमिटेड''' का जालघर

## सन्दर्भ

श्रेणी:भारत के सार्वजनिक क्षेत्र के उपक्रम
ऑटोडेस्क माया

**ऑटोडेस्क माया** (), जिसे आमतौर पर **माया** के छोटे नाम से जाना जाता है, 3डी कम्प्यूटर ग्राफ़िक्स सॉफ्टवेयर है। यह विण्डोज़, मॅक ओएस और लिनक्स प्रचालन तंत्रों (ऑपरेटिंग सिस्टम) के लिए बनाया गया है। मूलतः इसे एलियास सिस्टम्स कॉर्पोरेशन द्वारा विकसित किया गया था और वर्तमान समय में इसका स्वामित्व ऑटोडेस्क, इंक॰ के पास है। इस सॉफ्टवेयर का इस्तेमाल वीडियो गेम, एनिमेटिड फ़िल्म, टीवी शृंखला या दृश्य प्रभाव बनाने में होता है। इसको अपना यह नाम संस्कृत भाषा के 'माया' शब्द से मिला है, जो हिन्दू धर्म में भ्रम की अवधारणा है।

## सन्दर्भ

## बाहरी कड़ियाँ
* ऑटोडेस्क माया
* सर्विस पैक्स डाउनलोड
* कम्युनिटी ऑटोडेस्क

श्रेणी:एनिमेशन सॉफ़्टवेयर
२०१३ में पाकिस्तान में भूकम्प

*अप्रैल २०१३ में आये भूकम्प के लिए जो मुख्यतः पाकिस्तान के दक्षिणी इलाके में प्रभावी था, देखें [[२०१३ सीस्तान और बलोचिस्तान भूकम्प]]।*

**2013 में पाकिस्तान में भूकम्प** M<sub>w</sub>&nbsp; 7.7 का भूकम्प है जो पाकिस्तान के दक्षिणी पश्चिमी सूबे बलूचिस्तान में २४ सितम्बर २०१३ को दोपहर बाद आया। इसमें कम से कम ३३० लोग मारे गये और सैकड़ों के हताहत हो गये। अमरीकी जियोलॉजिकल सर्वे ने पहले इसकी तीव्रता 7.4 बताई थी लेकिन बाद में ये आँकड़ा 7.7 कर दिया गया। भूकंप का केंद्र बलूचिस्तान प्रांत के अवारन से 69 किलोमीटर दूर स्थित था। भूकंप के झटके कराची, हैदराबाद, लरकाना व सिंध के अन्य शहरों में भी महसूस किए गए। राजधानी दिल्ली सहित उत्तर भारत में भी भूकंप के झटके महसूस किए गए।

## सन्दर्भ

श्रेणी:२०१३ में भूकम्प
श्रेणी:पाकिस्तान में भूकम्प
प्रेम वत्स

|350px| प्रेम वत्स एक जानेमाने कारॉबरी है।

**प्रेम वत्स** (जन्म १९५०, हैदराबाद, भारत) टोरण्टो, ओण्टारियो में स्थित फ़ैयरफ़ैक्स फ़ाइनेंशियल होल्डिंग्स के संस्थापक, अध्यक्ष और मुख्य कार्यकारी अधिकारी हैं। उन्हें निवेश की सफल अवधि के दौरान से कनाडा के वॉरेन बफ़ेट के नाम से जाना जाता है। 
उन्हें जनवरी 2020 में भारत के चौथे सबसे बड़े नागरिक पुरस्कार, पद्म श्री से सम्मानित किया गया।

## जीवन
इनका जन्म 1950 में हैदराबाद में हुआ था। उनका बचपन हैदराबाद में ही गुज़रा। उसके बाद में भारतीय प्रौद्योगिकी संस्थान मद्रास से उन्होंने रसायन अभियांत्रिकी की डिग्री हासिल की। सन् 1972 में वो लंदन चले गए। इसके बाद अपने पिता के कहने पर वे कनाडा पहुंचे और वहीं से वेस्टर्न यूनिवर्सिटी से एमबीए की डिग्री प्राप्त की। इसके बाद प्रेम ने कनाडा के फ़ाइनेंस सेक्टर में अपने क़दम जमाने शुरू किए जो आज मज़बूती से जमे हुए हैं। 1985 में उन्होंने फ़ेयरफैक्स फ़ाइनेंशियल होल्डिंग्स की कमान संभाली। उन्होंने कनाडा में निवेश का वही तरीक़ा अपनाया है जो वॉरेन बफ़े ने अपनाया था। अमरीकी अरबपति कारोबारी वॉरेन बफ़ेट ने बर्केशायर हाथवे इंक की स्थापना कर बीमा कंपनियों में निवेश करके भारी मुनाफ़ा कमाया था ठीक उसी तरह प्रेम वत्स उन कंपनियों में निवेश करते रहे हैं जिसमें दूसरे इंवेस्टर निवेश करने से घबराते हैं। इस कारण उन्हें कनाडा का वॉरेन बफ़ेट नाम मिला।

## सन्दर्भ

श्रेणी:1950 में जन्मे लोग
श्रेणी:जीवित लोग
श्रेणी:भारतीय प्रौद्योगिकी संस्थान के पूर्व छात्र
श्रेणी:भारतीय मूल के कनाडाई
श्रेणी:पद्म श्री पुरस्कार विजेता
बुकमार्कलेट्

**बुकमार्कलेट्** (bookmarklet) किसी ब्राउजर (जैसे फायरफॉक्स) में स्थित बुकमार्क है जो ब्राउजर की कार्यक्षमता को विस्तार देने के लिए प्रयुक्त होता है। बुकमार्कलेट् में जावास्क्रिप्ट कोड होता है। उदाहरण के लिए, एक बुकमार्कलेट् ऐसा बनाया जा सकता है जो किसी वेबपेज पर कुछ टेक्स्ट चुनने के बाद बुकमार्कलेट को क्लिक करने पर किसी खोजी इंजन का उपयोग करते हुए खोज करने के बाद खोज के परिणाम प्रस्तुत करे।

## उदाहरण
नीचे एक बुकमार्कलेट् का जावास्क्रिप्ट कोड दिया हुआ है। इस बुकमार्कलेट् की सहायता से किसी चुने हुए शब्द को हिन्दी विक्षनरी (Hindi Wiktionary) पर खोजा जा सकता है। किन्तु यदि कुछ भी चुने बिना इस बुकमार्कलेट् को क्लिक कर दिया जाय तो यह सर्च बक्सा प्रस्तुत करता है जिसमें वांछित शब्द भरकर हिन्दी विक्षनरी में खोजा जा सकता है।


```javascript
javascript:(function() {
Wi=document.getSelection(); 
if (Wi=='') {void(Wi=prompt('हिन्दी विक्शनरी में खोजें:',''))};
location.href='https://hi.wiktionary.org/w/index.php?search='+encodeURIComponent(Wi)
+'&button=&title=विशेष:खोज'; })();
```


इसी प्रकार निम्नलिखित बुकमार्कलेट् कोड (जावास्क्रिप्ट कोड) अंग्रेजी विकिपीडिया पर खोजने के लिए प्रयोग
किया जा सकता है:


```javascript
javascript:(function() {
function se(d) {
  return d.selection ? d.selection.createRange().text : d.getSelection()
} 
s = se(document); 
for (i=0; i<frames.length && !s; i++) s = se(frames[i].document); 
if (!s || s=='') s = prompt('Enter%20search%20terms%20for%20Wikipedia',''); 
open('http://en.wikipedia.org' + (s ? '/w/index.php?title=Special:Search&search=' + encodeURIComponent(s) : '')).focus();
})();
```


श्रेणी:जावास्क्रिप्ट
चांडाल

**चांडाल** भारत में व्यक्तियों का एक ऐसा वर्ग है, जिसे सामान्यत: जाति से बाहर तथा अछूत माना जाता है।  इसे श्मशान पाल, डोम, अंतवासी, थाप, श्मशान कर्मी, अंत्यज, चांडालनी, पुक्कश, गवाशन, दीवाकीर्ति, मातंग, श्वपच आदि नामों से भी पुकारा जाता है।
भगवान गौतमबुद्ध ने सुत्तनिपात में चांडाल का जिक्र किया है।

**खत्तिये ब्राह्मणे वेस्से, सुद्दे चण्डालपुक्कु से।**

**न कि ंचि परिवज्जेति, सब्बमेवाभिमद्दति॥**

मृतुराज क्षत्रिय, ब्राह्मण, वैश्य,शूद्र और चंडाल - किसी को कोभी नहीं छोड़ता, सबको कुचल डालता है।

## अभ्युदय
"सुत्तनिपात" में "भगवान बुद्ध" ने चांडाल वर्ण व्यवस्था की सबसे निचली पाँचवा वर्ण बताया है,

"खत्तिये ब्राह्मणे वेस्से, सुद्दे चण्डालपुक्कु से।"
"न कि ंचि परिवज्जेति, सब्बमेवाभिमद्दति।।"

"मृतुराज क्षत्रिय , ब्राह्मण, वैश्य,शूद्र और चंडाल - किसी को कोभी नही छोड़ता, सबको कुचल डालता है।"

प्राचीन विधि संहिता "मनु स्मृति" के अनुसार, इस वर्ग का उदय एक ब्राह्मण महिला और एक शूद्र पुरुष के मिलाप से हुआ था। कुछ विद्वानों का मत है कि नामशूद्र की उत्पत्ति बिहार की राजमहल पहाड़ियों में निवास करने वाली एक आदिम जनजाति से हुई है।

## साहित्य में चांडाल का प्रयोग
चांडाल शब्द का उपयोग प्रेमचंद ने अपनी कहानी नैराश्य में इस प्रकार किया है, ""चांडाल कहीं का! उसके कारण मेरे सैंकड़ों रुपये पर पानी फिर गया।" हिन्दी समाज की लोकोक्तियों तथा कहाबतों में "चांडाल चौकड़ी" का प्रयोग काफी होता है।

## सन्दर्भ

श्रेणी:वर्ण
श्रेणी:दलित
श्रेणी:सामाजिक समुदाय
एंड्रिया जंग

**एंड्रिया जंग** (鍾彬嫻, पिनयिन: Zhōng Bīnxián) (जन्म:1959) कनाडाई मूल की एक अमेरिकी कार्यकारी और महिलाओं से जुड़े मुद्दों की प्रमुख समर्थक हैं।

## सन्दर्भ

श्रेणी:एप्पल इंक॰ के अधिकारी
आर्थर डी लेविनसन

**आर्थर डी लेविनसन** (जन्म: 31 मार्च 1950) गूगल के उद्यम केलिको के सीईओ एवं जीनटेक (1999 से) और एप्पल (2011 से) के वर्तमान अध्यक्ष हैं। 
## शिक्षा
उन्होंने 1972 में सिएटल में स्थित वॉशिंगटन विश्वविद्यालय से अपनी स्नातक की डिग्री एवं 1977 में प्रिंसटन विश्वविद्यालय से जैव रसायन में अपनी पीएचडी प्राप्त की। बाद में उन्होंने माइकल बिशप और हेरोल्ड वार्मस के साथ सैन फ्रांसिस्को में स्थित कैलिफोर्निया विश्वविद्यालय के अणुजीव विज्ञान विभाग में काम किया। यहाँ हर्ब बोयर ने उन्हें जीनटेक में नौकरी की पेशकश की। 

## सन्दर्भ

श्रेणी:एप्पल इंक॰ के अधिकारी
रोनाल्ड शुगर

**रोनाल्ड डी शुगर** (जन्म: 1948) 2003 से, एक वैश्विक रक्षा कंपनी, नॉर्थरोप ग्रुम्मन कारपोरेशन के बोर्ड अध्यक्ष और मुख्य कार्यकारी अधिकारी रहे हैं।
16 सितंबर 2009 को उन्होंने वर्षांत में नॉर्थरोप ग्रुम्मन के सीईओ के पद से रिटायर होने की घोषणा की। कंपनी के पूर्व चीफ ऑपरेटिंग ऑफिसर, वेस्ले जी. बुश ने उनकी जगह ली।

## सन्दर्भ

श्रेणी:एप्पल इंक॰ के अधिकारी
बॉब आइगर

**रॉबर्ट ए "बॉब" आइगर** (जन्म:10 फ़रवरी 1951) एक अमेरिकी व्यापारी और द वॉल्ट डिज़्नी कंपनी के वर्तमान अध्यक्ष और मुख्य कार्यकारी अधिकारी हैं। आइगर ने 2006 में, तनावपूर्ण संबंधों की एक अवधि के बाद, पिक्सार एनिमेशन स्टूडियो के अधिग्रहण का निरीक्षण किया। उनके नेतृत्व में 2009 में मार्वल इंटरटेनमेंट और 2012 में लुकासफिल्म का अधिग्रहण करने के बाद, डिज़्नी कंपनी की फ्रेंचाइजी का अग्रसर विस्तार हुआ।

अग्रसर।
## सन्दर्भ

श्रेणी:एप्पल इंक॰ के अधिकारी
गगनविहारी लालुभाई मेहता

**गगनविहारी लालुभाई मेहता** (1900&ndash;1974) १९५२ से १९५८ तक संयुक्त राज्य अमेरिका में भारतीय राजदूत थे। उन्हें १९५४ में पद्म भूषण से और १९५९ में पद्म विभूषण से सम्मानित किया गया। वो सर लालुभाई शामलदास के पुत्र थे।
## सन्दर्भ

श्रेणी:1900 में जन्मे लोग
श्रेणी:१९७४ में निधन
श्रेणी:सामाजिक कार्य में पद्म विभूषण के प्राप्तकर्ता
श्रेणी:भारतीय राजनयिक
हरी बाबा आश्रम, बीदसर

**हरी बाबा आश्रम**, श्री हरी बाबा के भक्तों के लिए एक धार्मिक स्थल है। यह राजस्थान के सीकर जिले के बीदसर गाँव में स्थित है।
हरिबाबा आश्रम में साल भर हजारों राजस्थानी भक्त दर्शन के लिए आते हैं। हरि बाबा आश्रम समिति आश्रम और मेलों के प्रबंधन का कार्यभार रखती है। 
## सन्दर्भ

श्रेणी:आश्रम
नरेश चन्द्रा

**नरेश चन्द्रा** (जन्म 1934) पूर्व भारतीय सिविल सेवक हैं जो केबिनेट सचिव (1990–92) और संयुक्त राज्य अमेरिका में भारतीय राजदूत (1996–2001) रह चुके हैं। उन्हें २००७ में भारत के द्वितीय सर्वोच्य नागरीक सम्मान पद्म विभूषण से नव़ाज़ा गया।

## पूर्व जीवन
उनका जन्म १ अगस्त १९३४ को इलाहाबाद में हुआ। उनकी शिक्षा भी इलाहाबाद में ही हुई जहाँ इलाहाबाद विश्वविद्यालय से उन्होंने गणित विषय में स्नातकोत्तर की उपाधि प्राप्त की। कुछ समय के लिए उन्होंने इलाहाबाद विश्वविद्यालय में व्याख्याता का कार्य भी किया।

## सिविल सेवा
नरेश चन्द्रा मई 1956 में भारतीय प्रशासनिक सेवा के लिए नियुक्त हुए जिसमें 1964 तक उन्होंने राजस्थान के विभिन्न जिलों में अपनी सेवायें दी।

## उनका कार्य एवं शब्द

उनके अनुसार उनके कार्यकाल की एक विशिष्ट घटना उनके शब्दों में यह है, "वाशिंगटन में हमारे दूतावास की इमारत के सामने हमें गांधी स्मारक की स्थापना - [महात्मा गांधी की प्रतिमा की स्थापना] करनी थी और यह यह भारी बाधाओं के बावजूद पूरा किया जाना था। हमारे पास इसे पूर्ण करने के लिए एक निश्चित समयावधि थी जिससे इसे अमेरिका के राष्ट्रपति की उपस्थिति में 16 सितम्बर 2000 को भारत के प्रधान मंत्री को समर्पित किया जा सके। ये दक्षिण एशियाई और अमेरिकीयों के लिए बहुत महान क्षण थे। मुझे मेरे पाकिस्तानी दोस्तों के भी बहुत सन्देश मिले - और पाकिस्तानी राजदूत ने मुझे बधाई सन्देश भेजते हुए प्रतिमा की स्थापना पर उसकी खुशी व्यक्त की।"

## अभिज्ञान एवं पुरस्कार
* उन्हें २००७ में पद्म विभूषण पुरस्कार से सम्मनित किया गया।

## सन्दर्भ

## बाहरी कड़ियाँ
* कार्यकारी रूपरेखा 

श्रेणी:1934 में जन्मे लोग
श्रेणी:भारतीय सिविल सेवक
श्रेणी:राजस्थान के लोग
श्रेणी:राजस्थानी लोग
श्रेणी:पद्म विभूषण धारक
श्रेणी:गुजरात के राज्यपाल
श्रेणी:जीवित लोग
श्रेणी:भारत के गृह सचिव
श्रेणी:भारत के कैबिनेट सचिव
विष्णु सहाय

**विष्णु सहाय** (22 नवम्बर 1901– 3 अप्रैल 1989) पूर्व आयसीएस अधिकारी और केबिनेट सचिव थे जिन्होंने अपनी सेवानिवृत्ति के पश्चात नागालैण्ड और असम के राज्यपाल के रूप में अपनी सेवायें दी।

## प्रारम्भिक जीवन एवं शिक्षा
सहाय भगवान सहाय जो स्वयं आयसीएस अधिकारी और केरल और हिमाचल प्रदेश के राज्यपाल थे, के बड़े भाई थे। विष्णु सहाय ने एसएम कॉलेज चंदौसी और ऑक्सफ़र्ड विश्वविद्यालय से शिक्षा प्राप्त की। 

## सिविल सेवा
सहाय का भारतीय सिविल सेवा में प्रतिष्ठित एवं लम्बा करियर रहा। उन्हें उत्तर प्रदेश के गन्ना आयुक्त और भारत सरकार द्वारा भारत के चीनी नियंत्रक एवं कृषि सचिव बनाया गया जिस पद को कैरा कोआपरेटिव ने भी सुसज्जित किया है, उन्होंने अमूल के वर्गीज कुरियन की न्यूज़ीलैण्ड डेरी उद्योग की शिक्षा के लिए छात्रवृति प्राप्त करने में सहायता की थी। उन्हें विदेश मंत्रालय में कश्मीर मामलों के सचिव का दायित्व भी सौंपा गया और १९५८ से १९६० एवं १९६१ से १९६२ के दौरान दो बार केबिनेट सचिव बनाया गया। 

## राज्यपाल कार्यालय
सहाय को दो बार असम का राज्यपाल नियुक्त किया गया जिसका प्रथम कार्यकाल 12 नवम्बर 1960 से 13 जनवरी 1961 एवं द्वितीय कार्यकाल 7 सितम्बर 1962 से 17 अप्रैल 1968 रहा। असम के राज्यपाल के रूप में, सहाय ने १९६४ में नागा विद्रोहियों के साथ संघर्ष विराम समझौते पर हस्ताक्षर किए। वो नागालैण्ड के प्रथम राज्यपाल भी रहे जहाँ उनका कार्यकाल 1 दिसम्बर 1963 से 17 अप्रैल 1968 रहा। 
## सन्दर्भ

श्रेणी:असम के राज्यपाल
श्रेणी:नागालैण्ड के राज्यपाल
श्रेणी:भारतीय सिविल सेवक
श्रेणी:उत्तर प्रदेश के लोग
श्रेणी:1901 में जन्मे लोग
श्रेणी:१९८९ में निधन
श्रेणी:भारत के कैबिनेट सचिव
वयला

**वयला**(मलयालम: വയലാ, वयला)केरल में कोट्टयम जिले में स्थित एक छोटा सा गांव है। यह गांव पाला नगरपालिका शहर से लगभग 15 किलोमीटर की दूरी पर है और जिले राजधानी कोट्टयम से लगभग 20 किलोमीटर की दूरी .

## कार्यालयें

वयला में एक अस्पताल (सेंट जॉर्ज माउंट अस्पताल वयला), एक सहकारी बैंक, डाकघर और एक सरकारी विध्यालय भी हैं

## देवालय

यहां तीन हिंदू मंदिरों हैं, काली मता की मंदिर (पारत्तुरुत्ति कावु), न्जरलप्पुषा श्री धर्म शास्ता मंदिर, त्रिक्कयिल श्री सुब्रमण्या स्वामी मंदिर उस्के अलावा एक कैथोलिक सीरियन चर्च (सेंट जॉर्ज चर्च, वयला), एक कैथोलिक लैटिन चर्च, तीन कैथोलिक सीरियन (सेंट जोसेफ, सेंट जेवियर्स, सेंट सेबस्टियन) और एक सेक्रेड हार्ट कॉन्वेंट भी हैं।

## चरित्र

यह नाम वयला *धान के खेत* अर्थ मलयालम शब्द *‘वयल*’ से प्राप्त होता है कि माना जाता है।

## परिवहन नेट्वर्क

अच्छी तरह से विस्तार सड़कों से जिला मुख्यालय कोट्टायम और अन्य प्रमुख शहरों से जुड़ा हुआ है। गांव में सार्वजनिक परिवहन निजी ऑपरेटरों द्वारा चलाए, बसों पर काफी हद तक निर्भर है। निकटतम ***के एस आर टी सी*** (***केरल राज्य सड़क परिवहन***) डिपो पाला पर है और सबसे नजदीक के एस आर टी सी परिचालन केंद्र एट्टुमानूर पर. कोच्चि अंतरराष्ट्रीय हवाई अड्डे गांव से 72 किमी पर स्थित है। 
निकटतम रेलवे स्टेशन के दक्षिणी रेलवे के प्रशासन के अधीन है, जो कोट्टायम (स्टेशन कोड : के टी वै एम 20 किमी) रेलवे स्टेशन है। यह तिरुवनंतपुरम और एर्नाकुलम के बीच व्यस्त रेल मार्ग पर स्थित है और नई दिल्ली, मुंबई, बेंगलूर, हैदराबाद, कोलकाता, चेन्नई और अहमदाबाद जैसे देश में सबसे बड़े शहरों को जोड़ने के लिए कई लंबी दूरी की ट्रेनों से सेवा की है।

कोट्टायम पोर्ट, भारत की पहली मल्टी मॉडल इनलैंड कंटेनर डिपो (आईसीडी) और अंतर्देशीय जल रास्ते का उपयोग कर एक छोटी सी बंदरगाह स्थित है कोडूर नदी के तट पर, नाट्टकम पर स्थित है सिर्फ 25 किमी दूर गांव से है। केरल राज्य जल परिवहन विभाग (के एस डब्ल्यू टी डी) में और कोट्टायम शहर के आसपास के इलाकों के माध्यम से नौका सेवाएं चल रही है। फेरी शहर के लिए परिवहन की एक प्रमुख विधा पर्यटन कुमारकोम और अलाप्पुझा के गंतव्य है, साथ ही कई छोटे स्थलों से कनेक्ट कर रहे हैं। टाउन घाट और कोटिमता घाट - शहर में दो प्रमुख नौका घाटों रहे हैं। मेड़ के लिए एक प्रक्षेपण बिंदु लगभग केरल में पर्यटन के लिए एक पोस्टर छवि बन गई है जो वेम्बनाड झील पर सवारी के रूप में हाल के वर्षों में, कुमारकोम में नाव घाट अंतरराष्ट्रीय ख्याति अर्जित कर ली है।

जिला के भीतर यात्रा के लिए स्थानीय बस सेवाओं के अलावा, कोट्टायम और पाला **के एस आर टी सी** द्वारा चलाए अन्तर्राज्यीय बस सेवाओं के माध्यम से केरल के आराम करने के लिए अच्छी तरह से जुड़ा हुआ है। परिवहन के किराए पर रूपों मीटर युक्त टैक्सी और ऑटो रिक्शा में शामिल हैं। कोच्चि, भारत में प्रमुख बंदरगाहों में से एक अच्छी तरह से जुड़ा हुआ सड़कों से वयला से पहुंचा जा सकता है

## निकटतम प्रमुख स्टेशनों:

* **बस** : *एट्टुमानूर* (10 किमी), *पाला* (15 किमी), *कोट्टायम* (20 किमी) 
* **ट्रेन** : *कोट्टायम*, *एर्नाकुलम* 
* **एयर** : *कोचीन अंतरराष्ट्रीय हवाई अड्डे*, *तिरुवनंतपुरम अंतरराष्ट्रीय हवाई अड्डे*

## पड़ोसी प्रमुख शहरों और कस्बों

 
## प्रमुख स्थलों
  
* कोच्चि (54 किमी) 
* कोट्टायम (20 किमी) 
* त्रिशूर (120 किमी) 
* तिरुवनंतपुरम (190 किमी) 
* वागमन (53 किमी) 
* कुमारकोम (31 किमी)

## उद्धरण

श्रेणी:भूतपूर्व पुर्तगाली उपनिवेश
श्रेणी:त्रावणकौर राज्य
श्रेणी:त्रिवेन्द्रम रेलवे मंडल
श्रेणी:कोट्टयम जिले के शहर
श्रेणी:केरल के शहर
साम्बा

**साम्बा** (Samba) भारत के जम्मू और कश्मीर राज्य के साम्बा ज़िले में स्थित एक नगर है। यह ज़िले का मुख्यालय है और एक तहसील का दर्जा रखता है। साम्बा भारत व पाकिस्तान की अंतर्राष्ट्रीय सीमा पर स्थित है और सुरक्षात्मक दृष्टि से बहुत महत्व रखता है।

## आवागमन
* सड़क मार्ग  - राष्ट्रीय राजमार्ग १अ पर स्थित। 
* रेल मार्ग - निकटतम रेलवे स्टेशन साम्बा है, जो दिल्ली-जम्मू मुख्य रेल मार्ग पर पड़ाव है।
* वायु मार्ग - निकटतम हवाई अड्डे - जम्मू, अमृतसर।

## जनसांख्यिकी
२०११ की जनगणना के अनुसार - कुल जनसंख्या ४४५६२ है, पुरुष-६२%, महिलाएं-३८%। साक्षरता दर ८०% है। 

## आतंकी हमले
* मई २००८ 
* २६ सितंबर २०१३ - जम्मू-कश्मीर के हीरानगर के पुलिस स्टेशन व सांबा में सैनिक छावनी पर बंदूकधारी आतंकवादियों का हमला। एक लैफ्टिनेण्ट कर्नल सहित १२ की मृत्यु।

## इन्हें भी देखें
* साम्बा ज़िला

## सन्दर्भ

## भौगोलिक स्थिति

श्रेणी:जम्मू और कश्मीर के शहर
श्रेणी:साम्बा ज़िला
श्रेणी:साम्बा ज़िले के नगर
चेचन्या

**चेचन्या** (Chechnya) या **चेचन गणतंत्र** (रूसी: Чече́нская Респу́блика, चेचेनस्काया रेस्पुब्लिका) रूस का एक गणतन्त्र है। यह कॉकस क्षेत्र के उत्तरी भाग में स्थित है। सन् १९९१ में सोवियत संघ के विघटन के बाद यहाँ पर अलगाववादियों ने रूस की केन्द्रीय व्यवस्था के विरुद्ध गृहयुद्ध छेड़ दिया था लेकिन समय के साथ-साथ हालात कुछ शांत हुए हैं। यह कैस्पियन सागर से लगभग १०० किमी की दूरी पर स्थित है। यहाँ के लोग मुख्यत: मुस्लिम है।
चेचन्यी इस्लामी दर्शन तथा इस्लामी संस्कर्ती का प्रमुख  केन्द्र भी है। देश को रूसीकरण से बहुत नुकसान हुआ 
right|thumb|250px|1990 के दशक में रूसी सैनिकों द्वारा चेचन्या की राजधानी ग्रोज़्नी पर बमबारी
right|thumb|250px|चेचन्या की राजधानी में टूटे हुए रूसी सैन्य उपकरण
right|thumb|250px|रूसी सैनिक रूसियों द्वारा मारे गए चेचन नागरिकों के शवों पर खड़ा है

## इन्हें भी देखें
* कॉकस क्षेत्र
* रूस के गणतंत्र
* रूसी चेचन युद्ध

## सन्दर्भ

*
श्रेणी:रूस के गणतंत्र
श्रेणी:कॉकस
विश्व व्यापार वार्ता

विश्व व्यापार वार्ता अन्तरराष्ट्रीय छात्रों द्वारा संचालित व्यापार सम्मेलन है। यह सालाना Organisationsforum Wirtschaftskongress (OFW) द्वारा आयोजित किया जाता है। विश्व व्यापार वार्ता मे वर्तमान नवाचारों और सामाजिक प्रवृत्तियों का विश्लेषण किया जाता है और मौजूदा एवं नये व्यापार मॉडल पर उनके प्रभाव के बारे में चर्चा की जाती है। इसलिए यह अर्थव्यवस्था, राजनीति और विज्ञान से शीर्ष स्तर के व्यक्तियों को उत्कृष्ट छात्रों के साथ लाता है और उन्हें एक पार पीढ़ीगत और पार सांस्कृतिक बातचीत के लिए एक मंच प्रदान करता है।

## मूल
सम्मेलन स्वयंसेवक छात्र पहल Organisationsforum Wirtschaftskongress (OFW) द्वारा आयोजित किया जाता है। पहली वार्ता 1987 में कोलोन विश्वविद्यालय में हुई थी। तब तक यह केवल "डेस्चर Wirtschaftskongress" नाम के एक राष्ट्रीय सम्मेलन थी।

श्रेणी:छात्र संगठन
हरियाणा के मुख्यमंत्रियों की सूची

यह भारतीय राज्य हरियाणा के मुख्यमंत्रियों की सूची है।

## सूची

## इन्हें भी देखें
* भारत के राज्यों के मुख्यमंत्री

## टिप्पणियाँ
;पाद-टिप्पणी

;सन्दर्भ

मुख्यमंत्री
श्रेणी:हरियाणा से सम्बन्धित सूचियाँ
श्रेणी:भारतीय राज्यों के मुख्यमंत्रियों की सूचियाँ
श्रेणी:हरियाणा
एफ सी स्टेओ बुकुरेस्टी

**फुटबॉल क्लब स्टेओ बुकुरेस्टी** () बुखारेस्ट में स्थित एक रोमानियाई पेशेवर फुटबॉल क्लब है। वे यूरोपीय प्रतियोगिताओं में के रूप में अच्छी तरह रोमानियाई लीग में सबसे सफल रोमानियाई फुटबॉल टीम हैं। वे फाइनल 1986 यूरोपीय कप में विजयी होने के नाते, यूरोपीय कप जीतने वाले पहले पूर्वी यूरोपीय टीम बन गई। स्टेओ 1989 यूरोपीय कप के फाइनल में फिर से खेला। 

क्लब ऐतिहासिक रोमानियाई आर्मी स्पोर्ट्स क्लब के रूप में जाना जाता है। फुटबॉल विभाग 1998 में, तथापि, अलग. उस पल में, सेना के लिए अपने ही सीधा लिंक राष्ट्रीय रक्षा मंत्रालय की संपत्ति थी, जो अपने पुराने घर जमीन थी।

स्टेओ देश के शीर्ष लीग में अपने सभी इतिहास खर्च किया गया है और केवल पांच बार के लिए छठे स्थान नीचे समाप्त हो गया है। प्रारंभ में, क्लब रोमानियाई तिरंगे के रंग में खेला - पीले और लाल, नीले, - लेकिन पीले जल्द ही इसके महत्व खो दिया है और टीम के लाल और नीले रंग के साथ जुड़ गया। हाल ही में, दूर किट फिर से एकीकृत पीले रंग के लिए शुरू कर दिया है।

क्लब, दिनामो बुकुरेस्टी साथ एक लंबे समय से प्रतिद्वंद्विता है, दोनों के बीच मैचों में आमतौर पर "अनन्त डर्बी" या "रोमानियाई डर्बी" के रूप में भेजा जा रहा है।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:रोमानिया के फुटबॉल क्लब
श्रेणी:फुटबॉल क्लब
पद्म श्री पुरस्कार (१९७०-७९)

पद्म श्री पुरस्कार, भारत का चौथा सबसे बड़ा नागरीक सम्मान है। जिसके ई॰ सन् १९७४ से १९७९ के प्राप्त कर्ता निम्न हैं:

## सन्दर्भ

श्रेणी:पद्म श्री
प्राग (२०१३ फ़िल्म)

***प्राग*** 2013 की आशीष आर शुक्ला द्वारा निर्देशित और रोहित खेतान द्वारा निर्मित हिन्दी फ़िल्म है। फ़िल्म २७ सितम्बर २०१३ को जारी की गयी। फ़िल्म चन्दन रॉय सान्याल, एलीना कजान, आर्फी लाम्बा और मयंक कुमार अभिनीत है। एक एक सॉयकोलॉजिकल थ्रिलर फ़िल्म है जिसमें एक लड़के की जिंदगी में भ्रमों को लेकर बनाया गया है।
## पटकथा
यह फ़िल्म तीन दोस्तों चन्दन (चन्दन रॉय सान्याल), गुलशन (मयंक कुमार) और आर्फी (आर्फी लाम्बा) की कहानी है। आर्फी को उसकी महिला मित्र ने प्यार में धोखा देकर उसे मार डाला। चन्दन भी अब तक अपनी जिंदगी में प्यार में असफल रहा है जबकि गुलशन उन लड़कियों को प्रभावित कर लेता है जिन्हें चन्दन पसन्द करता है। चन्दन और गुलशन अपने काम के सिलसिले में प्राग आते हैं जहाँ उसकी मुलाकात एक कज़ाक लड़की एलीना से होती है। चन्दन को एलीना से प्यार हो जाता है और वह उससे अपने प्यार का इज़हार करता है, एलीना भी चन्दन से प्यार करने लगती है। एक दिन, चन्दन एलीना और गुलशन को एक साथ देख लेता है। इसके बाद वह निराश हो जाता है और एलीना से दूर रहना शुरु कर देता है। चन्दन अपने खास दोस्त आर्फी की मौत के लिए खुद को जिम्मेदार मानता है, जिसकी एक एक्सीडेंट में मौत हो जाती है। गुलशन उसे समझाता है कि आर्फी के साथ उसकी बातचीत उसकी कोरी कल्पना है, आर्फी की मौत हो चुकी है। आर्फी चन्दन को प्यार से बचने की चेतावनी देता रहता है। फिल्म तब एक नाटकीय मोड़ लेती है जब चन्दन गुस्से में आकर गुलशन को मार देता है। प्राग में चन्दन औऱ गुलशन के अतीत से जुड़ी जो बातें उभर कर आती हैं।

## कलाकार
* चन्दन रॉय सान्याल - चन्दन 
* मयंक कुमार - गुलशन
* आर्फी लाम्बा - आर्फी
* एलीना कजान - एलीना
## संगीत
फ़िल्म का संगीत आतिफ अफजल और वरुण ग्रोवर ने दिया है।
## सन्दर्भ

## बाहरी कड़ियाँ
*
*
* बीबीसी हिन्दी पर कोमल नाहटा की फ़िल्म समीक्षा।

श्रेणी:2013 में बनी हिन्दी फ़िल्म
पेट्रोलियम संरक्षण अनुसंधान संघ

**पेट्रोलियम संरक्षण अनुसंधान संघ** (पीसीआरए), भारत सरकार के पेट्रोलियम और प्राकृतिक गैस मंत्रालय के तत्वावधान में स्थापित एक पंजीकृत संस्था है। 1978 में एक गैर लाभकारी संगठन के तौर पर पीसीआरए का गठन, भारत में अर्थव्यवस्था के विभिन्न क्षेत्रों में ऊर्जा दक्षता को प्रोत्साहन देने के लिए किया गया था। यह तेल की आवश्यकता पर देश की अत्यधिक निर्भरता को कम करने के लिए पेट्रोलियम संरक्षण नीति और रणनीति प्रस्तावित करने में सरकार की सहायता करता है, जिनका मुख्य उद्देशय न सिर्फ धन के अपव्यय को रोकना है अपितु तेल के बेजा इस्तेमाल से पर्यावरण को होने वाले नुकसान को भी कम करना है। पिछले कुछ वर्षों में पीसीआरए ने पर्यावरण सुरक्षा और स्थायी विकास अर्जित करने के प्रयोजन हेतु ऊर्जा के विभिन्न स्रोतों के उपयोग में उत्पादकता सुधारने में अपनी भूमिका का विस्तार किया है।

## सन्दर्भ

श्रेणी:पेट्रोलियम
उदाहरण पर आधारित मशीनी अनुवाद

**उदाहरण पर आधारित मशीनी अनुवाद** यांत्रिक अनुवाद की एक प्रमुख विधि है। इस विधि से अनुवाद करते समय समान्तर पाठ से युक्त द्विभाषी शब्दसंग्रह (bilingual corpus) का उपयोग होता है। वास्तव में यह अनुवाद अनुरूपता (analogy) का सहारा लेकर किया जाता है। 

श्रेणी:यांत्रिक अनुवाद
अकारादिक्रम

**अकारादिक्रम** (Alphabetical order) वह प्रणाली है जिसमें जैसे शब्दों, वाक्यांशों, अनुच्छेदों आदि को क्रमित करने के लिए वर्णमाला में आने वाले वर्णों के क्रम का उपयोग किया जाता है। यह समानुक्रमण (collation) की कई विधियों में से एक है। जैसे -आसियान के महासचिव का चुनाव भी अकारादि क्रम में होता है!

श्रेणी:भाषा संसाधन
श्रेणी:शब्द
इच्छावाचक वाक्य

वह वाक्य जिसमें इच्छा व्यक्त की जाती है, इच्छावाचक वाक्य कहलाते हैं। 

## उदाहरण
# भगवान तुम्हें दीर्घायु करे।
# नववर्ष मंगलमय हो।
# ईश्वर करे, सब कुशल लौटें।
# दूधोँ नहाओ, पूतोँ फलो।
# कल्याण हो।                       
# नव वर्ष की हार्दिक बधाई।
# तरक़्क़ी की हार्दिक बधाई।
# भगवान करे कि तुम सुखी वैवाहित जीवन बिताओ। 
#तुम अपने कार्य में सफल रहो।
;व्यख्या:इन वाक्योँ में वक्ता ईश्वर से दीर्घायु, नववर्ष के मंगलमय, सबकी सकुशल वापसी और पशुधन व पुत्र धन की कामना व आशीष दे रहा है अतः ये इच्छावाचक वाक्य हैं।

## सन्दर्भ

## बाहरी कड़ियाँ

श्रेणी:व्याकरण
विस्मयादिवाचक वाक्य

जिन वाक्यों में आश्चर्य, हर्ष, शोक, घृणा आदि के भाव व्यक्त हो, उन्हें **विस्मय बोधक वाक्य** कहते हैं। 

## उदाहरण
# अरे!         इतनी लम्बी रेलगाड़ी!
# ओह!         बड़ा जुल्म हुआ।
# छिः!         कितना गन्दा दृश्य।
# शाबाश!       बहुत अच्छे।
;व्याख्या:उक्त वाक्यों में आश्चर्य (अरे), दुःख (ओह), घृणा (छिः), हर्ष (शाबाश) आदि भाव व्यक्त किए गए हैं अतः ये विस्मयादिबोधक वाक्य हैँ।

विस्म्यादिवाचक वाक्यों में किसी तीव्र भावना को जताने के लिए जो शब्द इस्तेमाल किये जाते हैं उन्हें विस्मय बोधक शब्द कहते हैं।
उदाहरण:-
# अरे!
# अरे यार!
# ओह!
# छिः!
# शाबाश!
# ये क्या!
# हाय! 
# हे भगवान!
# काश! 
# अच्छा!
# क्या !

ठीक

श्रेणी:व्याकरण
आज्ञावाचक वाक्य

जिन वाक्यों से आज्ञा, उपदेश, प्रार्थना, अनुमति आदि का बोध हो, उन्हें **आज्ञावाचक वाक्य** कहते हैं।

उदाहरण :
# तुम पढ़ने जाओ।
# यह पाठ तुम पढ़ो।
# अपना–अपना काम करो।
# आप चुप रहिए।
# तु घर चले जा।  
# तुम पानी लाओ।
# पुस्तकें अलमारी में रखो।
#यहां शोर मत करो।
#मुझे खाना दे दीजिए।   
#आप बाहर ना जाएँ।
विधान वाचक वाक्य

जिन वाक्यों में किसी क्रिया के करने या होने का सामान्य रूप बोध हो, उन्हें **विधानवाचक वाक्य** कहते हैं।

## उदाहरण
# सूर्य गर्मी देता है।
# वह शिमला गया होगा।
# भारत हमारा देश है।
# वह बालक है।
# हिमालय भारत के उत्तर दिशा में स्थित है।
# राम ने खाना खा लीया|

;व्यख्या:उपरोक्त वाक्योँ में सूर्य का गर्मी देना, हिन्दी का आधिकारिक भाषा होना आदि कार्य हो रहे हैं और किसी के (देश तथा बालक) होने का बोध हो रहा है।

## सन्दर्भ

## बाहरी कड़ियाँ

श्रेणी:व्याकरण
संदेहवाचक वाक्य

संदेहवाचक वाक्य वह वाक्य होते हैं जिन में संदेह (शंका) के साथ बात करते हैं और अनुमान लगाया जाता है कि वह होने कि संभावना है। जैसे: आज वर्षा हो सकती है। 

## उदाहरण
# आज वर्षा होगी
#शायद मैं कल बाहर जाऊँ।
# आज वर्षा हो सकती है।
# शायद वह मान जाए।
;व्याख्या:उक्त वाक्यों में कार्य के होने में अनिश्चितता व्यक्त हो रही है अतः ये संदेह वाचक वाक्य हैं।

## सन्दर्भ

## बाहरी कड़ियाँ

श्रेणी:व्याकरण
ओलिम्पिक डी मार्सिले

**ओलिम्पिक डी मार्सिले** (,  लोकप्रिय **ओएम** , ) के रूप में जाना, या बस **मार्सिले**, मार्सैय शहर में स्थित एक फ्रेंच फुटबॉल क्लब है। 1899 में स्थापित, क्लब लिगुए 1 में खेलते हैं और फ्रांसीसी फुटबॉल के शीर्ष स्तर में अपने इतिहास के सबसे अधिक खर्च किया है। मार्सिले फ्रेंच चैंपियन नौ बार किया गया है और कूप डी फ्रांस एक रिकॉर्ड दस बार जीत लिया है। 1993 में, क्लब यूईएफए चैंपियंस लीग जीतने वाले पहले और एकमात्र फ्रेंच क्लब बन गया। 1994 में, मार्सिले उनके घरेलू ट्रॉफी खोने, क्योंकि एक रिश्वत कांड से चला, लेकिन यूईएफए चैंपियंस लीग खिताब नहीं थे। 2010 में, मार्सिले पूर्व क्लब कप्तान डिडिएर देस्छम्प्स् के नेतृत्व के तहत, फिर फ्रेंच चैंपियन बन गया।

मार्सिले का घरेलू मैदान है कि वे 1937 के बाद से खेला है, जहां शहर के दक्षिणी भाग में स्थित 60031 व्यक्ति क्षमता स्टेड वेलोड्रम है. स्टेड वेलोड्रम अपनी वातावरण को उत्साही के लिए प्रसिद्ध है। क्लब नियमित रूप से फ्रांसीसी फुटबॉल में उच्चतम सभी समय उपस्थिति औसतन होने के एक बड़े प्रशंसक आधार है। 2008-09 सत्र के लिए मार्सिले के औसत घर द्वार, लिगुए 1 में उच्चतम 52,276 था। क्लब, वार्षिक राजस्व के मामले में विश्व स्तर पर सोलहवीं है 2012 में € 135,700,000 उत्पन्न.

मार्सिले के पारंपरिक किट रंग 1986 तक नीले मोजे के साथ सफेद शर्ट और शॉर्ट्स थे। 1986 के बाद से, मार्सिले सफेद शर्ट, सफेद शॉर्ट्स और सफेद मोजे के साथ खेला है और नीले रंग एडिडास के विपणन के लिए हल्का कारण बन गया है, लेकिन 2012-2013 में, क्लब नीले मोजे पहन कर अपने मूल किट के लिए लौट आए. क्लब के आदर्श वाक्य **द्रोइत् एयू बुत** ("लक्ष्य के लिए सीधे" के लिए फ्रेंच) बिल्ला के तहत दिखाई देता है और चैंपियंस लीग में जीत का प्रतिनिधित्व करने वाले एक सितारा शीर्ष पर छपा है। 1997 में, मार्सिले फ्रेंको स्विस व्यापारी रोबेर्त लोउइस-द्रेय्फुस् ने खरीदा था।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:फ्रांस के फुटबॉल क्लब

श्रेणी:फुटबॉल क्लब
देहरादून डायरी

***देहरादून डायरी*** जनवरी २०१३ में प्रदर्शित हिन्दी रहस्यमय फ़िल्म है। फ़िल्म सम्मान हत्या (ऑनर किलिंग) जैसे ज्वलंत मुद्दे पर आधारित है।
## पटकथा
प्रीति ठाकुर (रंगिनी नंद्वानी) आईएएस अफसर फैमिली के अंशुल शर्मा (रोहित बख्शी) से प्यार करती है। प्रीति के पिता एक राजनीतिक पार्टी के दिग्गज नेता हैं और इन्हें किसी भी सूरत में प्रीति और अंशुल का आपस में मिलना जुलना पसंद नहीं है। इसके बावजूद प्रीति घर वालों की परवाह किए बिना अंशुल से मिलती है। प्रीति का भाई विशाल एक दिन अंशुल की हत्या कर देता है। अंशुल की मां (रति अग्निहोत्री) अपने बेटे को इंसाफ दिलाने के लिए कानूनी लड़ाई लड़ती है, लेकिन ठाकुर फैमिली के राजनीतिक दबदबे के चलते इंसाफ की लड़ाई लंबी होती जाती है। कानूनी लड़ाई को लगातार आगे टलता देख अंशुल का भाई आकाश (अध्ययन सुमन) अपनी मां के साथ इंसाफ की लड़ाई में शामिल हो जाता है।
## कलाकार
फ़िल्म में निम्न कलाकार अपने अभिनय का प्रदर्शन करते हैं।

*अध्ययन सुमन - आकाश
*रागिनी नंदवानी - प्रीति ठाकुर
*रोहित बख्शी - अंशुल शर्मा
*रति अग्निहोत्री - अंशुल की माँ
*विशाल भौंसले - 
*अश्विनी कालेस्कर -

## सन्दर्भ

## बाहरी कड़ियाँ
* 
* नवभारत टाइम्स पर फ़िल्म समीक्षा।

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
आंद्रेयेस विसेलियस

right|thumb|300px|आंद्रेयेस विसेलियस ; यह चित्र उनके 'फैब्रिका' से लिया गया है।
**आंद्रेयेस विसेलियस** (Andreas Vesalius, सन् १५१४-१५६४) बेल्जियम के, शारीर वैज्ञानिक, चिकित्सक, तथा शरीररचना विज्ञान (एनाटॉमी) पर विश्व की सबसे प्रभावकारी पुस्तक 'डी हुमेनी कॉर्पोरिस फैब्रिका' (De humani corporis fabrica) के रचयिता थे। वेसेलियस को आधुनिक मानव शरीर रचना विज्ञान का जनक माना जाता है। वे पैदुआ विश्वविद्यालय (University of Padua) में प्राध्यापक रहे तथा बाद में चार्ल्स पंचम के राजचिकित्सक भी रहे।

विसेलियस को सर्वोच्च शारीर वैज्ञानिक कहा जाता है। मानव शरीर को रचना पर इनके ग्रंथ की गणना इस विषय के सर्वोत्कृष्ट ग्रंथों में होती है। इसमें अस्थियों और तंत्रिकातंत्र के वर्णन तो उत्कृष्ट हैं ही, पर पेशियों के वर्णन के लिए यह विशेषकर प्रसिद्ध है। विसेलियस ने अध्यापन करते समय स्वयं विच्छेदन (dissection) कर, शारीरविज्ञान की शिक्षा प्रणाली में क्रांति ला दी।

## परिचय
आंद्रेयेस विसेलियस का जन्म ब्रसल्ज़ नामक नगर में हुआ था। इन्होंने लूवैं में सिल्वियन तथा जीहैनीज़ गंथर से शिक्षा पाई थी।

सन् १५३७ में इन्होंने ईरानी चिकित्सक रेज़ीज़ (Rhazes) के एक ग्रंथ का संपादन किया और तब वेनिस के पैडुआ विश्वविद्यालय से एम.डी. की उपाधि प्राप्त की। यहीं ये शल्यचिकित्सा तथा शारीरविज्ञान के आचार्य नियुक्त हुए। सन् १५३८ में इन्होंने कुछ सुधार कर, किंतु गैलेन (Galen) की विचार-पद्धति पर आधारित, छह शारीर-विज्ञान-सारणियों का प्रकाशन किया। सन् १५३९ में इन्होंने रक्तमोक्षण (blood-letting) पर एक लेख लिखा तथा सन् १५४१ में गैलेन के तीन ग्रंथों का संपादन किया। सन् १५४३ में इनका 'फैब्रिका' (Fabrica) ग्रंथ एपिटोम (Epitome) के साथ प्रकाशित हुआ। बाद में ये सम्राट चार्ल्स पाँचवें तथा उनके उत्तराधिकारी फिलिप दूसरे के चिकित्सक के पद पर रहे।

श्रेणी:चिकित्साशास्त्री
राजधानी एक्स्प्रेस (फ़िल्म)

***राजधानी एक्स्प्रेस: पॉइण्ट ब्लैंक जस्टिस*** ४ जनवरी २०१३ को प्रदर्शित सामाजिक-राजनीति नाटक फ़िल्म है। इस फ़िल्म के निर्देशक अशोक कोहली हैं जिसका निर्माण सिने एक्ट्स प्रोडक्शन, ट्र्यूमेन एण्टरटेनमेण्ट और एसएलए इम्पेक्ष प्राइवेट लिमिटेड ने किया है। फ़िल्म में मुख्य भूमिका लिएंडर पेस, जिमी शेरगिल, पूजा बोस, प्रियांषु चटर्जी, गुलशन ग्रोवर, किरण कुमार, मुकेश ऋषि, सुधांशु पाण्डे, सयाली भगत, अचिंत कौर और शिल्पा शुक्ला ने निभाई है। यह टेनीस सितारे की प्रथम बॉलीवुड फ़िल्म है।

लिएंडर पेस को फ़िल्म में मुख्य कलाकार के रूप में अभिनय दिया गया।

## कलाकार
* लिएंडर पेस - केशव
* जिमी शेरगिल - डी वाय कमिश्नर यादव
* प्रियांषु चटर्जी- बनर्जी
* सुधांशु पाण्डे - मुनिष
* पूजा बोस - सुनीता
* सयाली भगत - रीना
* मुकेश ऋषि - एस आई
* इशरत अली - मंत्री इन्द्राले
* किरण कुमार - भैयाजी
* अचिंत कौर - पियर्ल
* शिल्पा शुक्ला - लेडी सई
* गुलशन ग्रोवर - टीटीई
* संजय गगनानी

## सन्दर्भ

## बाहरी कड़ियाँ
*
*

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
विश्वेदेव

**विश्वेदेव** (संस्कृत: विश्वेदेवाः ; शाब्दिक अर्थ : सभी देवता) से तात्पर्य 'सभी देवताओं' से है। ऋग्वेद में अनेकों मंत्रों में 'विश्वदेवाः' की स्तुति की गई है जैसे 1.89, 3.54-56, 4.55, 5.41-51, 6.49-52, 7.34-37, 39, 40, 42, 43, 8.27-30, 58, 83 10.31, 35, 36, 56, 57, 61-66, 92, 93, 100, 101, 109, 114, 126, 128, 137, 141, 157, 165, 181 आदि। ऋग्वेद के मंत्र 3.54.17 में इन्द्र को विश्वेदेवाः का अध्यक्ष कहा गया है।

'विश्वेदेवाः' अग्नि तथा श्राद्ध देवता का भी नाम है और इस नाम का एक राक्षस भी हुआ है, पर प्राय: विश्वेदेवा: उन सभी नौ या दस देवताओं के समूह के लिए आता है जिनके नाम वेद, संहिता तथा अग्निपुराण आदि में दिए गए हैं। भागवत में इन्हें धर्म ऋषि तथा (दक्षकन्या), विश्वा के पुत्र बताया है और इनके नाम दक्ष, व्रतु, वसु, काम, सत्य, काल, रोचक, आद्रव, पुरुरवा तथा कुरज दिए हैं। इन सबों ने राजा मरुत के यज्ञ में सभासदों का काम किया था।

वर्तमान मन्वन्तर में सात ही विश्वेदेव मान गए हैं और मार्कण्डेय पुराण के अनुसार विश्वामित्र के तिरस्कार करने के कारण इन्हें द्रौपदी के गर्भ से उनके पाँच पुत्रों के रूप में जन्म लेना और अश्वत्थामा के हाथों मरना पड़ा था। ऋग्वेद के कुछ सूक्तों में विश्वेदेवा की स्तुति की गई है और शुक्ल यजुर्वेद में इन्हें गणदेवता के रूप में माना गया है। वेद संहिता में इनकी सख्या केवल नौ है और इन्हें इंद्र, अग्नि आदि से कुछ निम्न श्रेणी का माना है। ये मानवों के रक्षक तथा सत्कर्मों के पुरस्कारदाता कहे जाते हैं और ऋक्संहिता के एक मंत्र में इन्हें विश्व के अधिपति की उपाधि दी गई है।

श्रेणी:हिन्दू देवता
टेबल नम्बर २१

***टेबल नम्बर २१*** आदित्य दत्त द्वारा निर्देशित एवं इरोज इंटरनेशनल द्वारा निर्मित २०१३ की बॉलीवुड हिन्दी एक्शन रहस्यमय फ़िल्म है। इस फ़िल्म का नामकरण भारतीय संविधान के अनुच्छेद २१ के लिए किया गया जिसमें जीवन सुरक्षा एवं स्वतंत्रता का उल्लेख है। फ़िल्म में मुख्य भूमिका में परेश रावल, राजीव खण्डेलवाल और टीना देसाई हैं।

## कथानक
विवान (राजीव खण्डेलवाल) और सिया अगस्ती (टीना देसाई) झगड़ों को समाप्त करने के लिए एक दूसरे से मिलते हैं। यह जोड़ी एक लकी ड्रॉ में फिजी गणराज्य के सुन्दर द्वीप की यात्रा जीतते हैं; जिसमें छुट्टियाँ पूर्णतः सुखद होटल में रहना और अच्छे रात्रीकालीन भोजन के साथ प्रायोजित हैं।

## कलाकार
* परेश रावल - अब्दुल रज़ाक़ खान
* राजीव खण्डेलवाल - विवान अगस्ती
* टीना देसाई - सिया अगस्ती
* ध्रुव गणेश - अक्रम
* साना अमीन शैख - नीति
* हनीफ़ हिलाल - खान बॉडीगार्ड

## टिकट खिड़की
जारी होते ही टेबल नम्बर २१ ने टिकट खिड़की पर धीमी शुरुआत दी। सप्ताहान्त तक इसने ₹1.5 करोड़ की कमाई की, जबकि चार द्न की कुल कमाई लगभग ₹6.75 करोड़ रही। फ़िल्म की प्रथम सप्ताह की कुल कमाई ₹9.5 करोड़ रही और दो सप्ताह की कुल कमाई ₹11.5 करोड़ रही।

## सन्दर्भ

## बाहरी कड़ियाँ
*
* 
* टेबल नम्बर २१ के गाने

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
वृन्दावनदास ठाकुर

**वृन्दावनदास ठाकुर** (1507-1589 ई) बंगला भाषा में चैतन्य भागवत नामक ग्रंथ के रचयिता हैं। यह ग्रन्थ चैतन्य महाप्रभु का जीवनचरित है। यह बंगला भाषा का आदि काव्य ग्रंथ माना जाता है।

इनके पिता कुमारहद निवासी बैकुंठनाथ ठाकुर थे। नवद्वीप में सं. १५८२ में इनका जन्म हुआ। कुछ दिन के बाद माता के साथ यह कुमारहद लौट गए, जहाँ इनकी माता का भी शरीरांत हो गया। इन्होंने 'चैतन्य मंगल' ग्रंथ लिखा है, जो बाद में चैतन्य भागवत नाम से प्रसिद्ध हुआ। कृष्णदास कविराज ने अपने ग्रंथ चैतन्यचरितामृत में इसकी बड़ी प्रशंसा की है और कवि कर्णपूर ने इन्हें वेद व्यास का अवतार कहा है। अंतिम अवस्था में ये वृंदावन गए।

इनकी अन्य रचनाएँ हैं श्रीनित्यानंद चरितामृत, आनंदलहरी, तत्वसार, तत्वविलास, भक्तिचिंतामणि आदि।

श्रेणी:बांग्ला साहित्य
श्रेणी:भक्त कवि
श्रेणी:1507 में जन्मे लोग
श्रेणी:१५८९ मृत्यु
B − L

उच्च ऊर्जा भौतिकी में ***B''&nbsp;−&nbsp;''L*** (उच्चारण "बी माइनस एल" या "बी ऋण एल") बेरिऑन संख्या (*B*) और लेप्टॉन संख्या (*L*) का अन्तर है।

## विवरण
यह क्वांटम संख्या कुछ महा-एकीकृत सिद्धान्त मॉडलों में ग्लोबल/गेज U(1) सममिति का आवेश है जिसे U(1)*B*&nbsp;−&nbsp;*L* कहा जाता है। एकाकी बेरिऑन संख्या और लेप्टॉन संख्या से भिन्न यह परिकल्पित समरूपता काइरल असमता अथवा गुरुत्वीय असमता में भी यह सममिति भंग नहीं होती इसी लिए इसे व्यापक सममिति कहते हैं। यदि *B*&nbsp;−&nbsp;*L* सममिति यदि मौजूद है तो न्यूट्रिनो जैसे द्रव्यमान रहित कणों के लिए स्वतः विघटन आवश्यक होता है। इस सममिति से सम्बद्ध गेज बोसॉनों को सामान्यतः X और Y बोसॉन कहा जाता है।

उस असंगत अवस्था में जहाँ बेरिऑन संख्या संरक्षण और लेप्टॉन संख्या संरक्षण अलग-अलग विघटित होते हैं वहाँ इस प्रकार निरसित होते हैं कि *B*&nbsp;−&nbsp;*L* हमेशा संरक्षित रहता है। इसका एक परिकल्पित उदाहरण प्रोटॉन क्षय है जहाँ एक प्रोटॉन (*B*&nbsp;=&nbsp;1; *L*&nbsp;=&nbsp;0) एक पाइमेसॉन (*B*&nbsp;=&nbsp;0, *L*&nbsp;=&nbsp;0) और पोजीट्रॉन (*B*&nbsp;=&nbsp;0; *L*&nbsp;=&nbsp;−1) में क्षयित होता है।

दुर्बल हाइपर आवेश Y, *B*&nbsp;&minus;&nbsp;*L* से निम्न प्रकार सम्बद्ध है: 
:X&nbsp;+&nbsp;2Y&nbsp;=&nbsp;5(*B*&nbsp;&minus;&nbsp;*L*)
जहाँ X महा-एकीकृत U(1) सममिति से सम्बद्ध संरक्षित क्वांटम संख्या है।

## इन्हें भी देखें
* X और Y बोसॉन
* X (आवेश)

श्रेणी:कण भौतिकी
श्रेणी:संरक्षण नियम
मिस अमेरिका २०१४

**मिस अमेरिका २०१४**, ८५वीं मिस अमेरिका सौन्दर्य प्रतियोगिता है जो न्यूजर्सी के एंटलान्टिक सीटी के बोर्डवॉक हॉल नामक स्थान पर १५ सितम्बर २०१३ को आयोजित किया गया।

## सन्दर्भ

## बाहरी कड़ियाँ
* 
2014
रावण संहिता

**रावण संहिता** एक प्राचीन ग्रन्थ है। माना जाता है कि दशानन रावण सभी शास्त्रों का जानकार और श्रेष्ठ विद्वान था। उसने ज्योतिष, तन्त्र, मन्त्र जैसी अनेक पुस्तकों की रचना की थी। इन्हीं में से एक **रावणसंहिता** है। इसमें रावण ने बिल्व पत्र पूजन का विशेष महत्व बताया है। ज्योतिषशास्त्रियों के अनुसार रावण संहिता के अध्याय 4 में बिल्व वृक्ष से सम्बन्धित बातों का उल्लेख किया है, जिनको अपनाकर अपार लक्ष्मी प्राप्त की जा सकती है।

## सन्दर्भ

श्रेणी:रावण
वीरचन्द गाँधी

**वीरचन्द गाँधी** (25 अगस्त 1864 - 7 अगस्त 1901) उन्नीसवीं सदी के एक जैन विद्वान थे, जो शिकागो के उस प्रसिद्ध धर्म-सम्मेलन में जैन-प्रतिनिधि बन कर गए थे जिससे स्वामी विवेकानन्द को ख्याति मिली थी। वीरचन्द गाँधी ने अहिंसा के सिद्धान्त को बहुत महत्वपूर्ण बताया था।

## जीवन परिचय
वीरचंद जी का जन्म २५ अगस्त १८६४ को गुजरात के महुवा गाँव में हुआ था। उनके पिता जी राघवजी तेजपालजी गाँधी, महुवा नगर के प्रतिष्ठित नगरसेठ थे व उनका मोती–जेवरात का व्यापार था। १८७९ में वीरचंद जी का जीवी बेन से विवाह हुआ। वीरचंदजी ने २१ वर्ष की आयु में अपना बी ए (आनर्स) , मुम्बई के एल्फिंस्टन कॉलेज से किया व तब तक वे १४ भाषाओं के ज्ञाता व सर्व धर्म ग्रंथो के विद्वान् बन चुके थे। २१ वर्ष की आयु में वे भारत के जैन संघ के सचिव नियुक्त किये गए। 

वीरचंद जी ने पालीताणा दर्शन के लिए वहां के ठाकुर (राजा ) को प्रति व्यक्ति को जो कर देना पड़ता था उसे अपनी जान पर खेलकर व अंग्रेजो से मिलकर प्रति व्यक्ति कर को रद्द कराया। इसी तरह कोलकाता जाकर बंगाली सीख कर उन्होंने कोर्ट में अपने द्वारा दस्तावेज देकर सम्मेद शिखरजी के प्रांगण में एक अंग्रेज व्यापारी बेद्दम का बना हुआ सूअर के क़त्लखाने को बंद कराया।

## बाहरी कड़ियाँ
*विश्व धर्म संसद में गूंजा वह स्वर,सारे भारत का था 
*भारतीय संस्कृति के विश्वदूत '''वीरचंद गांधी''' (लाइव_आर्यावर्त)

श्रेणी:जैन विद्वान
श्रेणी:1864 में जन्मे लोग
श्रेणी:१९०१ में निधन
श्रेणी:गुजरात के लोग
धमारा घाट रेल दुर्घटना

भारतीय राज्य बिहार में सहरसा-समस्तीपुर रेलखंड के बीच धमारा घाट स्टेशन पर 19 अगस्त 2013 सोमवार सुबह 8.30 बजे राज्यरानी सुपरफास्ट ट्रेन की चपेट में आकर 37 यात्रियों की मौत हो गई, तथा सौ से अधिक घायल हो गए।  गुस्साई भीड़ ने दो ट्रेनों में आग लगा दी। खगड़िया के कात्यायनी में सावन के हर सोमवार पर लगने वाले मेले में जा रहे श्रद्धालु बड़ी संख्या में धमारा घाट आते हैं। इस स्टेशन पर तीन लाइनें हैं। सुबह दो लाइनों पर समस्तीपुर-सहरसा सवारी गाड़ी (पैसेंजर ट्रेन) व सहरसा-समस्तीपुर पैसेंजर ट्रेन खड़ी थीं। इन सवारी गाड़ियों से यात्री उतर कर बीच की रेल पटरी को पार कर रहे थे कि तभी तेज गति से आ रही राज्यरानी सुपरफास्ट ट्रेन यात्रियों से भरे रेलवे ट्रैक को चीरती चली गई। बिहार सरकार ने मृतक के परिजनों को दो-दो लाख रुपये मुआवजा देने की घोषणा की है।

## सन्दर्भ


श्रेणी:भारत में रेल दुर्घटनाएं
हसन अली

**हसन अली खान** पुणे के एक मशहूर घोड़ा व्यापारी हैं, जिन्हें संभवतः भारत के सबसे बड़े टैक्स चोरी और हवाला के केस में गिरफ्तार किया गया। आयकर विभाग के अनुसार हसन अली और उसके सहयोगियों से 71 हजार 845 करोड़ रुपये टैक्स बकाया था, जो कि उस साल के पूरे भारत के हेल्थ बजट और सालाना वसूले जाने वाले सर्विस टैक्स से ज्यादा था।

प्रवर्तन निदेशालय (ईडी) की पूछताछ में हसन अली ने खुलासा किया कि उसके अकाउंट में जमा हजारों करोड़ रुपए में से एक बड़ा हिस्सा देश के कई बड़े नेताओं और नौकरशाहों का है। इन बड़े नेताओं में महाराष्ट्र के तीन पूर्व मुख्यमंत्री भी शामिल हैं। ईडी ने इन मुख्यमंत्रियों और नेताओं के नाम का खुलासा नहीं किया। उसके सहयोगी काशीनाथ तापुरिया ने खुलासा किया कि 2005-2006 के बैंक स्टेटमेंट के अनुसार खान के खाते में दो अरब डॉलर जमा थे।

सरकारी वकील ने अदालत में कहा कि हसन अली के अंतरराष्ट्रीय हथियार व्यवसायी अदनान खशोगी से संबंध हैं। ईडी द्वारा दायर आरोपपत्र के अनुसार, खान खशोगी के लिए काम कर रहा था। खशोगी को स्विटजरलैंड में 'अवांछित व्यक्ति' करार दे दिया गया था। इसलिए खान का यूबीएस खाते का इस्तेमाल हथियार तस्कर खशोगी के धन को जमा करने के लिए किया जाता था।

## सन्दर्भ

श्रेणी:जीवित लोग
श्रेणी:भारतीय मुस्लिम
श्रेणी:भारत व्यक्ति आधार
श्रेणी:1954 में जन्मे लोग
बोरुसिया डॉर्टमुंड

**बल्ल्स्पिएल्वेरेइन् बोरशिया 09 e.V. डॉर्टमुंड** सामान्यतः **बोरुसिया डॉर्टमुंड** रूप में जाने जाते , **डॉर्टमुंड**, या **बी वी बी**, डॉर्टमुंड शहर, नॉर्थ राइन वेस्टफेलिया में स्थित एक जर्मन स्पोर्ट्स क्लब है। फुटबॉल टीम लगभग 90,000 सदस्यों (अगस्त 2013 के रूप में) के साथ एक बड़े सदस्यता आधारित स्पोर्ट्स क्लब का हिस्सा है, यह जर्मनी में सदस्यता से तीसरी सबसे बड़ी स्पोर्ट्स क्लब है। डॉर्टमुंड बुन्देस्लिग, जर्मन फुटबॉल लीग प्रणाली के शीर्ष स्तर में खेलता है। डॉर्टमुंड जर्मन फुटबॉल के इतिहास में सबसे सफल क्लबों में से एक है।

बोरुसिया डॉर्टमुंड डॉर्टमुंड से सत्रह फुटबॉल खिलाड़ियों द्वारा 1909 में स्थापित किया गया था। बोरुसिया डॉर्टमुंड आठ जर्मन फुटबॉल चैंपियनशिप जीत ली है, तीन द्फ्ब-पोकल्, चार द्फ्ल्-सुपर कप, एक यूईएफए चैंपियंस लीग, एक यूईएफए कप विनर्स कप और एक इंटरकांटिनेंटल कप. 1966 में उनकी कप विनर्स कप जीत उन्हें एक यूरोपीय खिताब जीतने वाले पहले जर्मन क्लब बनाया है।

1974 के बाद से, डॉर्टमुंड वेस्टफेलिया स्टेडियम में अपने घर का खेल खेला है। स्टेडियम जर्मनी में सबसे बड़ा स्टेडियम है। डॉर्टमुंड दुनिया में किसी भी फुटबॉल क्लब के उच्चतम औसत उपस्थिति है। बोरुसिया डॉर्टमुंड के रंग क्लब *स्छ्वर्ज़्गेल्बेन* (पीला और काला) अपने उपनाम देने, काले और पीले रंग के होते हैं। डॉर्टमुंड, रूहर पड़ोसियों स्छल्के के साथ एक लंबे समय से प्रतिद्वंद्विता रखती है, रेविएर डर्बी के रूप में जाना जाता है। डॉर्टमुंड *डेर क्लस्सिकेर* (अंग्रेजी: क्लासिक) के रूप में जाना जाता बेयर्न म्यूनिख के साथ एक प्रतिद्वंद्विता है। डॉर्टमुंड जर्मनी में दूसरा सबसे बड़ा खेल क्लब और दुनिया में ग्यारहवें सबसे बड़ी फुटबॉल टीम है। 

## सन्दर्भ

## बाहरी कड़ियाँ

* आधिकारिक वेबसाइट

श्रेणी:जर्मनी के फुटबॉल क्लब
श्रेणी:फुटबॉल क्लब
अभिरक्षा (कैद)

**अभिरक्षा** (Detention) किसी व्यक्ति को एक स्थान पर रखने की प्रक्रिया है जिसमें उस समय के लिए उस व्यक्ति का स्वतंत्रता का अधिकार समाप्त कर दिया जाता है। यह किसी व्यक्ति के (लम्बित) आपराधिक आरोपों में किया जा सकता है।

श्रेणी:विधि
२०१३ में संयुक्त राज्य अमेरिका की संघीय सरकार कामबंदी

कामबंदी के चलते बंद किया गया एक राष्ट्रीय उद्यान|thumb|right|200px
संयुक्त राज्य अमेरिका की संघीय सरकार ने १ अक्टूबर २०१३ को कामबंदी आरम्भ कर दी जिसमें एंटीडेफिशियेंसी विधेयक द्वारा "गैर-आवश्यक" समझी जाने वाली सेवाओं को निलम्बित कर दिया। कामबंदी डेमोक्रेटिक राष्ट्रपति बराक ओबामा, डेमोक्रेटिक नियंत्रित सीनेट (उच्च सदन) और रिपब्लिकन नियंत्रित प्रतिनिधि सदन (निम्न सदन) के मध्य के राजनीतिक संघर्ष का परिणाम था। इसका मुख्य केन्द्र राष्ट्रपति बराक ओबामा का हेल्थकेयर क़ानून जिसे ओबामाकेयर कहा गया है, रहा और इस राजनैतिक अड़चन की मुख्य वजह बना। १ अक्टूबर २०१३ संघीय वित्तीय वर्ष २०१४ का पहला दिन है, जो विभिन्न रखरखाव (देखभाल) विधेयकों के लागू होने का दिन भी था।

यह १९९५ और १९९६ के बाद स॰रा॰ अमरीकी सरकार की नवीनतम कामबंदी है।
## सन्दर्भ

श्रेणी:संयुक्त राज्य अमेरिका
कलतूर

कलतूर केरल राज्य के कोट्ट्यम जिले का एक गाँव है।
## सन्दर्भ

श्रेणी:केरल के गाँव